Anzav a ran e oan bet plijet kalz gant fals bomm-bruderezh Machete araok Planet Terror (lodenn Grindhouse savet gant Robert Rodriguez). Nem eus ket gortozet pell neuze ur wech deuet er-maez ar film a-bezh…  Gant spered Grindhouse choazh (trevezal filmoù marchad-mat ar bloavezhioù 70) eo bet savet Machete. Istor ur poliser mechikan a vez drouklazhet e familh gant penn ur rouedad dramm. Techout a ra neuze dar Stadoù-Unanet , e stad Texas, met nen deus ket paperoù evit chom enno, evel kalz mechikaned all. Ar rouedad a glask sikour mechikaned da nem staliañ er Stadoù-Unanet, dilennadegoù senedourien stad Texas… Neo ket sioul an traoù. Machete a vez kinniget archant dezhañ evit lazhañ ar senedour republikan, a-enep an envroañ en un doare taer-tre. Eveljust e oa un trap hag e ranko Machete chom hep bezañ tapet gant ar polis met ivez diskuliañ ar wirionez euzhus diwar-benn ar senedour hag e raktres…  Emgannoù gwadek, sonerezh kreñv, merched koant, dres evel pezh a oa er bomm-bruderezh eo Machete. Ur preder diwar-benn politekerezh envroañ ar Stadoù-Unanet ouzhpenn.  Plijus-tre m eus kavet tudenn Jessica Alba, flikez mechikan o labourat e servij an envroañ pe choazh Steven Seagal evel hini drouk ^^  Setu, mho poa kavet fentus bomm-bruderezh Machete eo kazi sur e plijo deoch ar film hir!